شەفەق نیوز/ فەرمانگەی هونەریل شیوەکاری لە وەزارەت رووشنهۊری لە حکومەت هەرێم کوردستان وهاوکاری یەکێتی وینەگرەیل عراق، پێشانگەیگ ئەرا وێنەی فۆتۆگرافی تایبەت وە پۆرترێە سازێد، وە بەشداریکردن ٩٠ وێنەی فۆتۆگرافی ئەرا وێنەگرەیل جەهانی و عراقی و لە هەرێم کوردستان.
ئازاد شوکری وەڕیەوبەر فەرمانگەی هونەریل شێوەکاری ئەرا ئاژانس شەفەق نیوز وت: " ئی پێشانگە یەکەمین کار هاوبەش ناوبەین وێنەگرەێل هەرێم کوردستان و ناوچەێلتر عراقە، تا پوڵیگ لە ناوبەین وێنەگرەێل لە گشت ناوچەێل وڵات دروس بکەێد.
شوکری باسکرد، یە  نێوودە یەکەمین پێشانگە، بەڵکم هیوادارین پیشانگەیتر وە هاوبەشی بوود وەگەرد ناوچەێلتر ئەرا جەمەوبۊین و چەووەپیکەفتن و سوود وەرگردن لە ئەزمونەێل یەکتر.
لە مەراسیم وازکرد پیشانگەگە پارێزگار هەوڵیر ئۆمێد خۆشناو و وەرێوەبەر گشتی روشنهوری و هونەر لە وەزارەت روشنهۊری فەرهەنگ غەفور و بڕێگ لە وێنەگرەێل و دوسدارەێل  هونەر فۆتۆگرافی فەرهەنگ غەفور ئامادە بۊین، پیشانگەگە ئەرا سێ رووژ وەردەوامی دێرد.
